**Folículos tiroides**. 1. Coloide. 2. Epitelio do folículo. 3. Endotelio vascular.
As **células parafoliculares** son células que se encontran na glándula tiroide e que producen e segregan a hormona calcitonina. Tamén se chaman **células C**, **células claras** ou **células ultimobranquiais**. Acompañan no tiroide ás células foliculares tiroides, pero son menos numerosas ca elas e están situadas tanto no epitelio folicular coma, principalmente, nos espazos interfoliculares, pero sempre sempre preto da base do epitelio e lonxe do lume folicular, aínda que dentro da membrana basal que rodea o folículo. Coñécense desde o século XIX (Baker, 1877) pero non se soubo a súa función ata o século XX.

Son células grandes e de tinguidura clara comparadas coas células foliculares ou o coloide do tiroide nas preparacións ordinarias, pero poden tinguirse selectivamente con nitrato de prata. Poden distinguirse citoquímicamente das células foliculares porque expresan o encima alfa-glicerofosfato deshidroxenase mitocondrial. Presentan unha serie de gránulos esféricos limitados por membrana secretorios de 0,1 a 0,4 microns que conteñen calcitonina e que se poden tinguir con azul de anilina. A calcitonina é unha hormona que fai diminuír a concentración de calcio no sangue.

Nos teleósteos e aves ocupan unha estrutura fóra da glándula tiroide denominada corpo ultimobranquial. Nicole LeDouarin descubriu por medio dunha serie de experimentos realizados no paspallás que estas células durante o desenvolvemento embrionario migraban desde a crista neural.

Embrioloxicamente, están asociadas nos humanos aos corpos ultimobranquiais, que á súa vez derivan da cuarta (ou quinta) bolsa farínxea. As células parafoliculares derivan das células da crista neural e quedan incluídas no tiroide.

Cando as células parafoliculares se volven cancerosas, orixinan carcinoma medular de tiroide.

Algunhas poboacións de células parafoliculares, debido á súa orixe na crista neural, son utilizadas como modelo para estudar as neuronas serotoninérxicas.

Notas
-----

1. ↑  Encyclopaedia Britannica Parafollicular cell
2. ↑  D. W. Fawcett. Tratado de Histología. Editorial Interamericana-Mc. Graw Hill. 11ª edición. Páxinas 510-511. ISBN 84-7605-361-4
3. ↑  Zabel M. Regulation of calcitonin secretion by thyroid parafollicular cells in vitro. Folia Histochem Cytobiol. 1995;33(3):193-6. PMID 8612873
4. ↑  Nicole Le Douarin,Chaya Kalcheim. The Neural Crest.Google books
5. ↑  J. B. Hazard. The C cells (parafollicular cells) of the thyroid gland and medullary thyroid carcinoma. A review.Am J Pathol. 1977 July; 88(1): 213–250. PMCID: PMC2032150.
6. ↑  Russo AF, Clark MS, Durham PL. Thyroid parafollicular cells. An accessible model for the study of serotonergic neurons. 
Mol Neurobiol. 1996 Dec;13(3):257-76. PMID 8989773.

Véxase tamén
------------

### Bibliografía

* Baber EC: *Contributions to the minute anatomy of the thyroid gland of the dog.* Phil Trans R Soc 166 (1876) 557-568 (full text)

### Outros artigos

* Célula folicular tiroide
* Hormona tiroide
* Calcitonina
* Tiroide

### Ligazóns externas

* OklahomaHistology - 42\_04 Imaxe
* BUHistology - 14302loa Imaxe
* KansasHistology endo /endo10 ImaxeArquivado 05 de febreiro de 2012 en Wayback Machine.
* AnatomyAtlasesMicroscopic 15 287 Imaxe

| * v
* c
* e
Tipos de células humanas derivadas do ectoderma |
| --- |
| Ectoderma superficial | 

|  |  |
| --- | --- |
| Tegumento | Tricocito ·  Queratinocito |
| Sistema nervioso | *adenohipófise* (Gonadotropa, Corticotropa, Tirotropa, Somatotropa, Lactotropa ) |

 |
| Crista neural | 

|  |  |
| --- | --- |
| Sistema endócrino | Célula cromafín ·  Célula parafolicular |
| Tegumento | Melanoblasto → Melanocito (Célula do nevo)Célula de Merkel |
| Dentes | Odontoblasto ·  Cementoblasto ·  Ameloblasto |
| Sistema nervioso | *glia*: Célula de Schwann ·  Célula glial satélite |
| Ollos | Queratocito corneal |
| Aparato dixestivo | Célula enterocromafín |

 |
| Tubo neural | 

|  |  |  |  |  |  |
| --- | --- | --- | --- | --- | --- |
| Sistema nervioso(Célula nai do sistema nervioso) | 

|  |  |
| --- | --- |
| Neuroblasto | Neurona |
| Glioblasto | Proxenitor do oligodendrocito → Oligodendrocito ·  Astrocito ·  Célula ependimaria ·  Pinealocito |

 |

 |

|  |  |
| --- | --- |
| Control de autoridades | 
* Wd: Q1237997
* EBID: ID
* MAG: 2780768220

 |

|  |  |
| --- | --- |
| Identificadores | 
* FMA: 68653

 |